Iku

Kissme (by Yuzuki)

* Kosárlabda csapat

## Személyiség

Személyiségével különösebb probléma nincs, azt leszámítva hogy ott és annak tesz keresztbe akinek csak tud. Egy sunyi, kapzsi alak. A sporton kívül nem az a kifejezett csapatjátékos, pedig rengeteg "baráttal" és "támogatóval" rendelkezik. A lányok nagy kedvence hisz hízelegni azt nagyon tud, a megjelenése sem rossz, valamint a pénz is felveti. Sokszor játssza el az áldozat szerepét, hogy ő kerüljön ki győztesen, azonban áldozatának véletlenül sem árulja el, hogy mi is a valós célja.

## Történet

Kitűnő tanuló, de az sem kizárt hogy csak szülei pénzének köszönheti jó jegyeit. A maga 181 centijével az iskola kosárlabda csapatának tagja, ám nincs a tervei között hogy később is folytassa.

Gazdag családból való. Anyja egyszerű háztartásbeli bár sosincs otthon, apja viszont magas pozíciót foglal el a mutánsokat támogató szervezetben, rendelkezik is egy céggel, ami ehhez köthető. Ő is mutáns, de képességét még senki sem látta, vagy csak nem tette közszemlére, hogy mi is az.

Képességét először 7 éves korában fedezte fel, mikor is egy egyszerű tüsszentés után puff, kettő majd három lett belőle. Nagy szerencséje hogy ez családja körében történt és nem nyilvános helyen, azóta ezt már képes kontrollálni. Apja azóta támogatja hisz úgy gondolja fia többre hivatott mint a többi ember. Szeret visszaélni erejével és nem is titkolja mivoltát, igaz táblát sem helyez a hátára azzal a felirattal hogy "Mutáns vagyok.".

## Képesség

Képes több, tökéletes másolatot készíteni magából és minden nála vagy rajta lévő dologból (ruházat, fegyver, stb.).

Minden másolata ugyan úgy viselkedik és cselekszik mint ő, igaz ha úgy tartja kedve mindnek saját tudatot kreál amit telepatikus úton képes irányítani, így kapcsolódnak össze egymással. Másolatai mindent tudnak amit az eredeti, egyedül magukat nem képesek sokszorozni. Ezeket a másolatokat akkor szünteti meg amikor akarja, függetlenül attól hogy az a "másik ő" mit csinált vagy hol van éppen.

Azonban ha egy másolatnak baja esik az eredetin és a többi másolaton is megjelenik a sérülés, viszont ha a másolatokat vissza vonja sérülésének gyógyulási ideje leredukálódik, így képes rekord idő alatt meggyógyulni, bár ez elsősorban függ a sérülés súlyosságától is.

Ugyan össze van kötve minden másolat tudata az eredetivel, még sem lehet a fejébe látni vagy így manipulálni, mivel vissza követhetetlen az eredeti elméje. A másolatok rendszerint összezavarják azt, aki ilyen trükkel próbálkozik.

**Jelen állás szerint egyszerre 23 másolatot képes létrehozni, viszont dolgozik ennek a határnak a kitolásán.**

## Érdekesség

### Szereti

* a tavaszt és mindent ami hozzá köthető,

* az édes dolgokat; főleg akkor ha vaníliás,

* a fesztiválokat és a kimono-s lányokat egyaránt,

* ha a középpontban van és csak rá figyelnek,

* a nagy testvért játszani, persze csak öncélból.

### Utálja

* a cigarettát, a gyógyszereket és a keserű dolgokat,

* ha valaki megpróbálja lejáratni mások előtt,

* mikor megmondják mit kellene csinálnia,

* a verekedést és a balhékat; bár nem menekül el,

* ha beszólnak a hajszínére vagy bármi másra.

### Hobbija

* mások manipulálása és kihasználása,

* a kóbor állatok etetése; ezt nagyon titokban tartja,

* a kosárlabdázás és a manga olvasás,

* a ruhamodellkedés; nem vallaná be, de élvezi,

* valamint hogy minden "barátnőjével" készít egy fényképet.

## Galéria

**Iku ismerősei**
**Játékszerek**Helena Lamar × Nakano Yuzuki
**Ellenségek**Clay Ashwort × April Wine
**Vetélytársak**Blaize Harper × Samashi Kodoma